Lesufi dwing 2 Afrikaanse hoërskole om Engelse klasse in te stel – praag.co.za — 20 jaar jonk!
Die twee skole het gister gepoog om Lesufi se verengelsingsaanslag af te weer deur 'n dringende aansoek in die Noord-Gautengse Hooggeregshof in Pretoria te loods. Die saak is egter van die hofrol geskrap, waarskynlik omdat die regter nie die dringendheid wou toelaat nie.
Lesufi het beveel dat elk van die twee Afrikaanse skole nou "moet plek vind" vir 'n ekstra 40 leerlinge. Blykbaar is daar 'n Engelse skool in die omgewing maar die swart ouers wil nie hul kinders daarheen stuur nie.
Lesufi, wat reeds voorheen Afrikaanse skole met verengelsing gedreig het, het gesê: "Die geriewe van ons skole behoort aan al die kinders van Suid-Afrika."
Lesufi het gister gesê dat hy ten minste veertig Engelstalige leerlinge op die skole gaan "aflaai". Met die toestroming va onwettige immigrante uit die hele Afrika, bestaan daar 'n tekort aan skoolgeriewe vir ten minste 40 000 kinders in Gauteng.
Terwyl skole in Soweto leegloop vanweë die onderwysers se swak reputasie, het die Gautengse onderwysdepartement gister 'n nuwe laerskool in die gebied geopen, wat na Winnie Mandela vernoem is. Dit beskik volgens woordvoerders oor "uitstekende geriewe".
Skrywer Dan RoodtGepubliseer op 12 Januarie 2017 12 Januarie 2017 Kategorieë Afrikaanse nuus, NuusSleutelwoord Engelse klasse, Hoërskool Montana, Hoërskool Overkruin, Panyaza Lesufi, verengelsing